PREDLOG SPREMEMBE PRORAČUNA št. 2 K SPLOŠNEMU PRORAČUNU ZA LETO 2013 SPLOŠNI IZKAZ PRIHODKOV IZKAZ ODHODKOV PO ODDELKIH Oddelek III − Komisija /* COM/2013/0183 final - 2013/ () */





PREDLOG SPREMEMBE PRORAČUNA št. 2 K SPLOŠNEMU PRORAČUNU ZA LETO 2013 SPLOŠNI IZKAZ PRIHODKOV IZKAZ ODHODKOV PO ODDELKIH Oddelek III − Komisija Ob upoštevanju: – Pogodbe o delovanju Evropske unije (v nadaljnjem besedilu: PDEU), zlasti člena 314 PDEU, v povezavi s Pogodbo o ustanovitvi Evropske skupnosti za atomsko energijo (v nadaljnjem besedilu: Pogodba Euratom), zlasti člena 106a Pogodbe Euratom, – Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije[1], zlasti člena 41 Uredbe, – splošnega proračuna Evropske unije za proračunsko leto 2013, sprejetega 12. decembra 2012[2], – predloga spremembe proračuna št. 1/2013[3], sprejetega 18. marca 2013, Evropska komisija proračunskemu organu predlaga predlog spremembe proračuna št. 2 k proračunu za leto 2013. SPREMEMBE IZKAZA PRIHODKOV IN ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza v proračunskem formatu. KAZALO 1. Uvod.. 5 2. Povečanje prihodkov.. 5 3. Splošno ozadje: pomanjkanje odobritev plačil.. 6 4. Povečanje odobritev plačil po razdelkih finančnega okvira.. 7 4.1. Podrazdelek 1a – Konkurenčnost za rast in zaposlovanje. 7 4.2. Podrazdelek 1b – Kohezija za rast in zaposlovanje. 10 4.3. Razdelek 2 – Ohranjanje in upravljanje naravnih virov.. 12 4.4. Podrazdelek 3a – Svoboda, varnost in pravica.. 13 4.5. Podrazdelek 3b – Državljanstvo.. 14 4.6. Razdelek 4 – EU kot globalni akter.. 15 5. Zaključek.. 17 6. Zbirna preglednica po razdelkih finančnega okvira.. 18 1. Uvod Predlog spremembe proračuna (PSP) št. 2 za leto 2013 obsega naslednje: – povečanje napovedi glede drugih prihodkov, ki izvirajo iz glob in denarnih kazni, v višini 290 milijonov EUR; – povečanje odobritev plačil za 11,2 milijarde EUR v razdelkih 1a, 1b, 2, 3a, 3b in 4 večletnega finančnega okvira. S tem se bo omogočilo kritje preostalih potreb po sredstvih za plačila do konca leta, kar pomeni, da se bodo lahko spoštovale pretekle in sedanje obveznosti ter s tem preprečile finančne kazni, upravičencem pa se bodo izplačala sredstva, predvidena v okviru dogovorjenih politik EU, za katere sta Parlament in Svet v prejšnjih letnih proračunih odobrila ustrezne odobritve za prevzem obveznosti. Z zahtevanimi dodatnimi odobritvami plačil se bodo zmanjšale neporavnane obveznosti („reste à liquider“, RAL) in tudi tveganje, da se čezmerno visok znesek neplačanih računov prenese v proračun za leto 2014. V skladu s členom 41(2) finančne uredbe se pri zahtevi za dodatne odobritve plačil upoštevajo možnosti notranje prerazporeditve. Zahtevani znesek zato ustreza neto povečanju plačil, ki je potrebno, da se do konca leta krijejo potrebe po sredstvih za plačila v vseh poglavjih proračuna za leto 2013. Zaradi povečanja prihodkov iz naslova glob in denarnih kazni bo vpliv PSP št. 2/2013 na prispevke držav članic iz naslova BND manjši. Skupni znesek zahtevanih odobritev plačil znaša 11 225,2 milijona EUR, tako da glede na zgornjo mejo iz večletnega finančnega okvira za plačila za leto 2013 ostane na voljo nerazporejena razlika v višini 14,8 milijona EUR, iz katere bi se krile zahteve za uporabo Solidarnostnega sklada EU, ki se že pripravljajo. Zahtevane odobritve plačil bodo omogočile, da se bodo vse pravne obveznosti, ki ob koncu leta 2012 še niso bile izpolnjene, in tiste, ki bodo nastale leta 2013, krile iz proračuna za leto 2013. S tem se bo preprečilo, da bi se neporavnani zneski iz proračunskega leta 2013 v čezmernem obsegu prenesli v leto 2014. Ker se letos izteče pravilo prenehanja prevzetih obveznosti „n + 3“ v okviru kohezijske politike, Komisija glede na izkušnje pričakuje, da bo večji delež zahtevkov za plačilo prejela šele proti koncu leta, ko bo že prepozno za plačila. Ti zahtevki bodo poravnani v začetku leta 2014. Zahteva za povečanje odobritev plačil za 11 225,2 milijona EUR je podrobneje opisana v nadaljevanju. Raven odobritev plačil se bo tako zelo približala zgornji meji plačil za leto 2013, ki je določena v večletnem finančnem okviru. Zaradi tega do konca leta ne bo več mogoče predlagati novih sprememb proračuna, ne da bi bila potrebna sprememba večletnega finančnega okvira (za kar je potrebna soglasna odobritev v Svetu). Komisija ob upoštevanju sedanjih in predvidljivih razmer ne namerava zahtevati dodatnih odobritev plačil v letu 2013. 2. Povečanje prihodkov Izglasovani proračun za leto 2013 vsebuje v poglavju 7 1 „Globe“ začetno oceno prihodkov iz naslova glob in denarnih kazni v višini 100 milijonov EUR. Glede na zneske, ki so bili v tem letu že prejeti oz. obračunani, se predlaga povečanje začetne ocene za prihodke iz naslova glob in denarnih kazni za 290 milijonov EUR, pri čemer se 270 milijonov EUR navezuje na globe (prihodkovni člen 7 1 0), 20 milijonov EUR pa na plačila denarnih kazni, naloženih državam članicam (prihodkovni člen 7 1 2). V skladu s členom 83 finančne uredbe Komisija evidentira zneske iz glob, denarnih kazni in sankcij, takoj ko Sodišče Evropske unije ne more več razveljaviti sklepov, s katerimi so bile naložene. S tem povečanjem prihodkov iz naslova glob in denarnih kazni se bo ustrezno zmanjšal vpliv sedanjega predloga spremembe proračuna na prispevke držav članic iz naslova BND. Komisija bo aprila 2013 predlagala ponoven pregled prihodkovne strani proračuna, da bi v skladu s členom 18 finančne uredbe morebitni presežek pri izvrševanju proračunskega leta 2012 vknjižila v proračun za leto 2013 kot prihodek. 3. Splošno ozadje: pomanjkanje odobritev plačil 3.1 Izglasovani proračun za leto 2013: nizka izhodiščna raven plačil V izglasovanem proračunu za leto 2013 je raven odobritev plačil določena na 132,8 milijarde EUR, kar je 5 milijarde EUR manj kot v predlogu proračuna, ki ga je predložila Komisija, in 2,9 milijarde EUR pod dokončno ravnjo odobrenih plačil v proračunu za leto 2012, zaradi česar bodo v zvezi s plačili že takoj v začetku leta 2013 zelo napete razmere in odobritve plačil bodo porabljene še prej kot v lanskem letu. Pri tem je treba upoštevati, da je Komisija pri zahtevi za odobritve plačil v predlogu proračuna za leto 2013 izhajala iz predpostavke, da bodo plačila v zvezi s proračunskim letom 2012 v celoti poravnana leta 2012, da bi se preprečilo čezmerno število neporavnanih zahtevkov za plačilo ob koncu leta. Vendar so bile dodatne odobritve plačil, odobrene s spremembo proračuna št. 6/2012, za 2,9 milijarde EUR nižje, kakor jih je predlagala Komisija, in niso zadostovale za vse dotlej prejete zahtevke za plačilo. 3.2 Izjave k izglasovanem proračunu za leto 2013 Ko sta se Evropski parlament in Svet dogovorila o zmanjšanju ravni odobritev plačil za leto 2013 v primerjavi s Komisijinim predlogom proračuna, sta v skupni izjavi s Komisijo, podpisani 10. decembra 2012, slednjo pozvala, „naj sprejme vse potrebne ukrepe v skladu s Pogodbo in v predlogu spremembe proračuna zlasti zahteva dodatne odobritve plačil, če odobritve v proračunu za leto 2013 ne bi zadostovale za kritje odhodkov v podrazdelku 1a (Konkurenčnost za rast in zaposlovanje), podrazdelku 1b (Kohezija za rast in zaposlovanje), razdelku 2 (Ohranjanje in upravljanje naravnih virov), razdelku 3 (Državljanstvo, svoboda, varnost in pravica) ter razdelku 4 (EU kot globalni akter)“. Svet in Evropski parlament sta se ob tem zavezala, da bosta „čim prej sprejela stališče o morebitnem predlogu spremembe proračuna, da bi se izognili kakršnemu koli primanjkljaju pri odobritvah plačil“. Poleg tega sta se Evropski parlament in Svet dogovorila o skupni izjavi glede potrebnih sredstev za plačila za proračunsko leto 2012, saj so bile dodatne odobritve plačil, odobrene s spremembo proračuna št. 6/2012, za 2,9 milijarde EUR nižje od zneska, ki ga je predlagala Komisija, in niso zadostovale za vse dotlej prejete zahtevke za plačilo. Komisija se je v okviru te skupne izjave zavezala, da bo na začetku leta 2013 pripravila predlog spremembe proračuna, ki bo namenjen izključno kritju zahtevkov za plačilo iz leta 2012, katerih plačilo je bilo začasno ustavljeno, takoj ko bo preklicana začasna ustavitev, in preostalih neizpolnjenih pravnih obveznosti brez poseganja v pravilno izvrševanje proračuna za leto 2013. Podobno sta se Svet in Evropski parlament zavezala, da bosta „čim hitreje sprejela stališče o tem predlogu spremembe proračuna, da se zapolnijo morebitne vrzeli“. Komisija glede na ti izjavi zdaj predstavlja predlog spremembe proračuna, v katerem so zaradi skladnosti in dobrega finančnega poslovodenja zajete potrebe po sredstvih za plačila v vseh razdelkih, da bo imel proračunski organ čim prej v letu na voljo celovit pregled posodobljenih ocen glede potreb po sredstvih za plačila do konca leta in da se bodo iz proračuna Unije lahko v sprejemljivih rokih poravnale finančne obveznosti do nacionalnih in lokalnih organov, pa tudi do drugih upravičencev. 3.3 Pregled potreb po sredstvih za plačila v letu 2013 Komisija je izvedla temeljito oceno potrebnih sredstev za izpolnitev obveznosti v letu 2013. S tem predlogom spremembe proračuna želi prilagoditvi ravni odobritev plačil, ki so na voljo v vseh proračunskih vrsticah, da bi se odpravil ugotovljeni primanjkljaj pri plačilih. Z vidika razčlenitve dodatnih odobritev plačil po razdelkih večletnega finančnega okvira se zahteva 9,0 milijarde EUR (kar je približno 80 % skupnega povečanja) za podrazdelek 1b in dodatne 2,2 milijarde EUR za kritje potreb v drugih odhodkovnih razdelkih (glej spodnjo preglednico). v mio. EUR Odobritve plačil po razdelkih večletnega finančnega okvira || Proračun 2013 (vključno s PSP 1) || PSP 2 || Delež v PSP 2 || Predlagano povečanje v primerjavi s predlogom proračuna za leto 2013 || proračunom za leto 2013 (vključno s PSP 1) 1a || Konkurenčnost za rast in zaposlovanje || 11 904,0 || 982,6 || 8,8 % || –5,0 % || 8,3 % 1b || Kohezija za rast in zaposlovanje || 47 348,4 || 9 001,1 || 80,2 % || 15,1 % || 19,0 % 2 || Ohranjanje in upravljanje naravnih virov || 57 487,0 || 608,5 || 5,4 % || 0,3 % || 1,1 % 3a || Svoboda, varnost in pravica || 917,7 || 128,4 || 1,1 % || 12,8 % || 14,0 % 3b || Državljanstvo || 639,1 || 15,2 || 0,1 % || –0,2 % || 2,4 % 4 || EU kot globalni akter || 6 409,4 || 489,5 || 4,4 % || –5,1 % || 7,6 % 5 || Uprava || 8 430,4 || || || || 6 || Nadomestila || 75,0 || || || || Skupaj || 133 211,0 || 11 225,2 || 100,0 % || 4,8 % || 8,4 % od tega za razdelke 1a, 2, 3a, 3b in 4 || 77 357,2 || 2 224,1 || 19,8 % || –0,9 % || 2,9 % Kot je razvidno iz preglednice, je zahteva za dodatne odobritve plačil za vse druge razdelke skupaj (brez podrazdelka 1b) rahlo pod zadevno ravnjo zahtevanih odobritev plačil v predlogu proračuna za leto 2013. To kaže, da je Komisija skrbno ponovno ocenila svoje potrebe po sredstvih za plačila. Vendar pa je v okviru podrazdelka 3a na podlagi ocene potreb ob koncu leta zahtevala dodatne odobritve plačil v primerjavi s predlogom proračuna za leto 2013, zlasti zaradi vse večjih potreb po sredstvih za vmesna in končna plačila za štiri sklade v okviru splošnega programa „Solidarnost in upravljanje migracijskih tokov“. V nadaljevanju je prikazan neto vpliv posodobljenih ocen glede potrebnih odobritev plačil ob koncu leta za posamezne razdelke večletnega finančnega okvira. 4. Povečanje odobritev plačil po razdelkih finančnega okvira 4.1. Podrazdelek 1a – Konkurenčnost za rast in zaposlovanje Raven odobritev plačil v izglasovanem proračunu za leto 2013 v okviru podrazdelka 1a je za 177,5 milijona EUR nižja od ravni v končnem proračunu za leto 2012 in 1,7 milijarde EUR nižja od ocene Komisije v predlogu proračuna za leto 2013. Hkrati je raven odobritev za prevzem obveznosti v okviru podrazdelka 1a v proračunu za leto 2013 v primerjavi s proračunom za leto 2012 za 4,8 % višja, kar je v skladu s trendom iz prejšnjih let. Poleg tega je bila stopnja izvrševanja odobritev plačil v letu 2012 znatno višja kot v letih pred tem, kar je posledica izvajanja programov v praksi. Ta dejstva skupaj s temeljito analizo posebnih potreb v posameznih proračunskih vrsticah utemeljujejo znatno povečanje odobritev plačil v letu 2013. Skupni znesek zahtevanega povečanja odobritev plačil za podrazdelek 1a znaša 982,6 milijona EUR in je razčlenjen v skladu s spodnjim prikazom: Proračunska vrstica || Postavka || Plačila (v mio. EUR) 02 02 01 || Okvirni program za konkurenčnost in inovacije – Program za podjetništvo in inovacije || 60,000 02 02 15 || Evropski program za spremljanje Zemlje (GMES) || 10,500 02 03 01 || Delovanje in razvoj notranjega trga, zlasti na področjih obveščanja, potrjevanja in sektorskega usklajevanja || 0,650 02 03 04 01 || Podpora dejavnostim standardizacije, ki jih opravljajo CEN, CENELEC in ETSI || 1,900 02 04 01 01 || Raziskave na področju vesolja || 34,500 02 04 01 02 || Raziskave na področju varnosti || 50,000 02 04 01 03 || Raziskave na področju prometa (Galileo) || 40,000 02 05 01 || Evropska satelitska navigacijska programa (EGNOS in Galileo) || 20,000 04 05 01 || Evropski sklad za prilagajanje globalizaciji (ESPG) || 13,000 08 02 01 || Sodelovanje – Zdravje || 200,000 08 03 01 || Sodelovanje – Hrana, kmetijstvo in ribištvo ter biotehnologija || 65,000 08 05 01 || Sodelovanje – Energija || 20,000 08 06 01 || Sodelovanje – Okolje (vključno s podnebnimi spremembami) || 40,000 08 08 01 || Sodelovanje – Družbeno-ekonomske in humanistične znanosti || 12,495 08 10 01 || Zamisli || 35,000 08 13 01 || Zmogljivosti – Raziskave v korist malih in srednje velikih podjetij (MSP) || 20,000 08 14 01 || Zmogljivosti – Regije znanja || 2,727 08 15 01 || Zmogljivosti – Raziskovalni potencial || 0,805 08 16 01 || Zmogljivosti – Znanost v družbi || 8,000 08 18 01 || Zmogljivosti – Sklad za financiranje na osnovi delitve tveganja || 0,751 08 21 01 || Euratom – Jedrska fisija in zaščita pred sevanjem || 7,150 08 22 03 01 || Zaključek šestega okvirnega programa ES (2003–2006) || 7,804 09 03 01 || Okvirni program za konkurenčnost in inovativnost – Podporni program za politiko informacijskih in komunikacijskih tehnologij (IKT PSP) || 32,000 09 04 01 01 || Podpora sodelovanju v raziskavah na področju informacijskih in komunikacijskih tehnologij (IKT – Sodelovanje) || 85,000 10 02 01 || Dejavnosti Skupnega raziskovalnega središča (SRS) izven jedrskega področja || 2,000 10 03 01 || Dejavnosti Skupnega raziskovalnega središča (SRS) na jedrskem področju || 2,000 10 05 01 || Razgradnja jedrskih objektov in naprav ter ravnanje z odpadki || 4,000 12 04 01 || Posebne dejavnosti na področju finančnih storitev, računovodskega poročanja in revizije || 1,443 14 02 01 || Uresničevanje in razvoj notranjega trga || 0,500 14 04 02 || Carina 2013 || 9,000 14 05 03 || Fiscalis 2013 || 6,000 15 02 02 || Erasmus Mundus || 6,000 15 02 22 || Program vseživljenjskega učenja || 120,000 15 07 77 || Ljudje || 45,000 26 03 01 01 || Interoperabilnostne rešitve za evropske javne uprave (ISA) || 10,000 29 02 03 || Zaključek statističnega programa Unije 2008−2012 || 9,376 Skupaj || 982,601 Okvirni programi za raziskave: 678,2 milijona EUR Zahteva za dodatne odobritve plačil za podrazdelek 1a se večinoma navezuje na potrebna sredstva za plačila na podlagi okvirnih programov za raziskave, ki so bila v izglasovanem proračunu za leto 2013 močno okleščena. Ponoven pregled potreb po sredstvih za plačila ob koncu leta, izveden marca 2013, je na splošno potrdil oceno Komisije iz predloga proračuna za leto 2013, tudi glede na dejstvo, da je dejanska stopnja izvrševanja v letu 2012 za 11 % presegala stopnjo iz leta 2011. Zato se predlaga povečanje ravni plačil za vrsto proračunskih vrstic na področju raziskav. To bo Komisiji omogočilo kritje njenih potreb po sredstvih za vmesna in končna plačila ter za plačila predhodnega financiranja in s tem spoštovanje rokov iz nove finančne uredbe, zlasti v zvezi z dodeljevanjem in dejanskim izplačilom sredstev. Za Komisijo je pomembno, da lahko pravočasno podpiše sporazume o nepovratnih sredstvih, predvidene za leto 2013, saj je veliko število udeležencev (univerz, raziskovalnih ustanov, MPS in panog) pri izvajanju raziskovalnih projektov odvisno od podpore EU. Odlog podpisa tovrstnih sporazumov o nepovratnih sredstvih bi povzročil zastoje v že tako zapletenem procesu načrtovanja in oblikovanja programov, kar bi povzročilo zamude pri zaposlovanju znanstvenikov, težave v zvezi z njihovo razpoložljivostjo ter nestabilnost konzorcijev in posledično oviralo uresničevanje prednostnih ciljev EU. Okvirni program za konkurenčnost in inovativnost: 92,0 milijona EUR Zaradi velikih krčenj v izglasovanem proračunu za leto 2013 je pričakovati, da bodo odobritve plačil za Program za podjetništvo in inovativnost (EIP) ter Podporni program za politiko informacijskih in komunikacijskih tehnologij (IKT PSP) iz okvirnega programa za konkurenčnost in inovativnost (CIP) izčrpane že junija oz. septembra 2013. Zahtevane dodatne odobritve bodo Komisiji omogočile kritje potreb po sredstvih za plačila predhodnega financiranja, ki so povezana z odobritvami za prevzem obveznostmi, prevzetimi v letu 2012, ter za vmesna in končna plačila in s tem spoštovanje rokov iz nove finančne uredbe, zlasti v zvezi z dodeljevanjem in dejanskim izplačilom sredstev. Za ukrepe na področju ekoinovacij in podjetništva bi brez zahtevanega povečanja odobritev plačil do junija 2013 nastale zamude pri vmesnih in končnih plačilih v okviru pogodb in sporazumov o nepovratnih sredstvih. S tem bi bila upravičencem, tj. večinoma evropskim malim in srednjim podjetjem (MSP), povzročena precejšnja škoda. Za vse te pogodbe bi se nabirale zamudne obresti, dokler ne bi bile na voljo dodatne odobritve. GMES in Galileo: 30,5 milijona EUR Začenja se operativna faza dveh ključnih evropskih satelitskih navigacijskih sistemov (GMES in EGNOS-Galileo), zato bodo potrebne dodatne odobritve plačil (10,5 milijona EUR za GMES in 20 milijonov EUR za EGNOS-Galileo), da bi se lahko plačevale pogodbene obveznosti, zlasti v okviru sporazumov z Evropsko vesoljsko agencijo (ESA) v zvezi s sateliti, izstrelitvami satelitov, segmentom operacij na tleh ter segmentom zemeljskega nadzora. Brez tega povečanja odobritev plačil ESA ne bi prejela dogovorjenega zneska in izvajalci bi bili plačani pozneje. Zaradi tega bi nastale zamude pri izvajanju progama in začetek operativne faze bi bil preložen na konec leta 2014, hkrati pa bi to povzročilo prekoračitev stroškov. Evropski sklad za prilagoditev globalizaciji (ESPG): 13,0 milijona EUR V izglasovanem proračunu za leto 2013 so bile v okviru proračunske vrstice ESPG vknjižene odobritve plačil v višini 50 milijonov EUR. Vendar pa vloge za sredstva v okviru ESPG, ki jih je doslej prejela Komisija, že presegajo navedeni znesek. Za kritje potreb po sredstvih za plačila v zvezi s temi vlogami se zahteva povečanje odobritev plačil v višini 13,0 milijona EUR. Vseživljenjsko učenje in Erasmus Mundus: 126,0 milijona EUR V izglasovanem proračunu za leto 2013 so se v primerjavi s predlogom proračuna za programa Vseživljenjsko učenje in Erasmus Mundus povečale odobritve za prevzem obveznosti, hkrati pa so se zmanjšale odobritve plačil. Glede na visoke ravni izvrševanja plačil v zadnjih letih se predlaga uskladitev ravni plačil za ta programa s stopnjo izvrševanja v letu 2012, zlasti glede na povečano raven odobritev za prevzem obveznosti za leto 2013. Zato se za program Vseživljenjsko učenje zahteva povečanje odobritev plačil za 120,0 milijona EUR, za Erasmus Mundus pa 6,0 milijona EUR. Komisija brez teh dodatnih odobritev plačil ne bi mogla dati na voljo sredstev za poslovanje nacionalnim agencijam, ki bi zato imele resne težave pri izvajanju decentraliziranih ukrepov. Drugi programi in ukrepi: 42,9 milijona EUR V ponovnem pregledu so bile potrjene ocene potrebnih odobritev plačil iz predloga proračuna za leto 2013 za vrsto drugih programov v podrazdelku 1a, zlasti na področju finančnih storitev, notranjega trga, carine in obdavčenja ter statistike. Ravni izvrševanja v okviru teh programov so bile v preteklih letih visoke, odobritve plačil za nekatere programe pa bodo verjetno izčrpane že v prvi polovici leta, kar bi lahko povzročilo zamudne obresti. 4.2. Podrazdelek 1b – Kohezija za rast in zaposlovanje Skupni znesek zahtevanega povečanja odobritev plačil za podrazdelek 1b znaša 9 milijard EUR in je razčlenjen v skladu s spodnjim prikazom: Proračunska vrstica || Postavka || Plačila (v mio. EUR) 04 02 01 || Zaključek programov Evropskega socialnega sklada (ESS) – Cilj 1 (2000–2006) || 860,000 04 02 17 || Evropski socialni sklad (ESS) – Konvergenca || 1 620,000 04 02 19 || Evropski socialni sklad (ESS) – Regionalna konkurenčnost in zaposlovanje || 773,000 13 03 01 || Zaključek programov Evropskega sklada za regionalni razvoj (ESRR) – Cilj 1 (2000–2006) || 515,000 13 03 04 || Zaključek programov Evropskega sklada za regionalni razvoj (ESRR) – Cilj 2 (2000–2006) || 86,000 13 03 06 || Zaključek programa URBAN (2000–2006) || 0,150 13 03 16 || Evropski sklad za regionalni razvoj (ESRR) – Konvergenca || 1 797,000 13 03 18 || Evropski sklad za regionalni razvoj (ESRR) – Regionalna konkurenčnost in zaposlovanje || 833,000 13 03 19 || Evropski sklad za regionalni razvoj (ESRR) – Evropsko teritorialno sodelovanje || 182,000 13 04 01 || Kohezijski sklad – Zaključek prejšnjih projektov (pred letom 2007) || 250,000 13 04 02 || Kohezijski sklad || 2 085,000 Skupaj || 9 001,150 Zaključevanje programov za obdobje 2000–2006: 1 711 milijonov EUR Kar zadeva zaključevanje programov iz prejšnjega obdobja (2000–2006), je Komisija pripravljena na začetek izvrševanja končnih plačil za številne programe. Vendar pa so ustrezne odobritve v okviru zadevnih proračunskih vrstic že (skoraj) v celoti izčrpane. Komisija pričakuje, da bo večino programov strukturnih skladov zaključila letos. Zato je potrebno povečanje odobritev plačil v proračunu za leto 2013 za 1,7 milijarde EUR, da se postopek zaključevanja programov za obdobje 2000–2006 ne bi neupravičeno zavlekel in proračun za leto 2014 obremenil z zahtevki za končna plačila. To ne velja za Kohezijski sklad, za katerega so se v obdobju 2000–2006 uporabljala drugačna pravila. Komisija je že v predlogu spremembe proračuna št. 6/2012 ocenila primanjkljaj v višini približno 1,4 milijarde EUR za programe v podrazdelku 1b, ki naj bi se zaključili leta 2012. Od tega je bilo približno 0,3 milijarde EUR kritih pri prenosu ob koncu leta, preostali znesek iz leta 2012, tj. približno 1,1 milijarde EUR, pa je bilo treba prenesti v proračun za leto 2013. Zato so bile na začetku marca 2013 odobritve plačil v posameznih proračunskih vrsticah za zaključek programov iz obdobja 2000–2006 po strukturnem skladu in cilju v proračunu za leto 2013 že (skoraj) v celoti izčrpane, saj so stopnje izvrševanja znašale 100 % za ESS – Cilj 1 in za ESRR – Cilj 1, 97 % za Urban in 94 % za ESRR – Cilj 2. Vendar pa je zaradi zaključevanja drugih programov v okviru strukturnih skladov zdaj potrebnih dodatnih 1 461 milijonov EUR, da bi se krila plačila nespornih zneskov, ki izhajajo iz podrobne analize zaključnih dokumentov. Kar zadeva zaključevanje prejšnjih projektov v okviru Kohezijskega sklada, je bilo v začetku marca 2013 izvršenih 37 % odobritev plačil v tej vrstici v proračunu za leto 2013. Za kritje ocenjenih potreb po sredstvih do konca tega leta za plačila v zvezi z zaključevanjem projektov je potreben dodaten znesek v višini 250 milijonov EUR. Programi za obdobje 2007–2013: 7 290 milijonov EUR Kar zadeva programe za obdobje 2007–2013, bo treba zahtevke za plačilo v višini 16,2 milijarde EUR, prejete pred koncem lanskega leta, kriti z odobritvami, ki so na voljo v proračunu za leto 2013. Posledično bo od skupno 45,2 milijarde EUR, ki je v proračunu za leto 2013 predvidena za programe za obdobje 2007–2013, za zahtevke za plačilo, ki bodo predloženi v letu 2013, na voljo le 28,9 milijarde EUR. Komisija je leta 2012 prejela zahtevke za plačilo v višini približno 50,6 milijarde EUR. Zahtevki za plačilo, predloženi v letu 2013, bodo po pričakovanjih presegli vrednost 50,6 milijarde EUR, saj bodo države članice, za katere se uporablja pravilo „n + 3“, zaradi izteka tega pravila konec leta 2013 primorane predložiti zahtevke za plačila za do dve letnih tranši. To bi pomenilo tudi, da se nadaljuje trend zadnjih treh let, ko so zahtevki za plačilo iz leta v leto močno narasli. Glede na napovedi za leto 2013, ki so jih države članice predložile septembra 2012 in ki so bile na podlagi preteklih izkušenj glede natančnosti napovedi znižane za 20 %, gre sklepati, da bodo do konca leta verjetno prejeti zahtevki za plačilo v višini približno 55 milijard EUR. Kot je že bilo pojasnjeno, je ta znesek v skladu z oceno potreb, ki jo je opravila Komisija. Vendar pa bi bil lahko letos mesečni profil predlaganja zahtevkov za plačilo precej drugačen, ker bo zaradi izteka pravila „n + 3“ verjetno naraslo število zahtevkov za plačilo, ki bodo predloženi šele v zadnjih dneh leta, saj si bodo države članice prizadevale zmanjšati tveganja za prenehanje prevzetih obveznosti. Komisija takšnih poznih zahtevkov ne more obdelati pred koncem leta. Na splošno bi brez ustreznega povečanja vrzel med odobritvami plačil, ki so na voljo za leto 2013, in pričakovanimi zahtevki za plačilo povzročila precejšnje kopičenje zapadlih plačil ob koncu leta 2013. S tem bi se povzročilo nesprejemljivo breme za proračun za leto 2014, zahtevki držav članic za plačilo pa bi bili poravnani več mesecev po izteku predpisanih rokov. Komisija glede na opisane predpostavke zahteva dodatne odobritve plačil v višini 7,3 milijarde EUR. Zahtevano povečanje vključuje znesek v višini približno 1,4 milijarde EUR, ki ga je Komisija ocenila v okviru priprave predloga spremembe proračuna št. 6/2012 in se navezuje na (skorajšnjo) odpravo prekinitev ali začasnih ustavitev plačil. Neporavnani zahtevki, preneseni iz leta 2012, predstavljajo pomemben delež odobritev v proračunu za leto 2013 in segajo od 24 % za Socialni sklad, 29 % za ESRR – Konvergenca, 36 % za ESS – Konvergenca, 60 % za ESS – Regionalna konkurenčnost ter 62 % za ESRR – Teritorialno sodelovanje in 90 % za ESRR – Regionalna konkurenčnost. Zahtevano povečanje v skupni višini 7 290 milijonov EUR je potrebno za kritje ocenjenih potreb po sredstvih za plačila, ne da bi bil potreben prenos nesprejemljivega obsega neporavnanih zahtevkov v leto 2014. Odobritve v okviru zadevnih proračunskih vrstic bodo brez tega povečanja v celoti izčrpane v prvi polovici leta 2013 ali pa najpozneje v začetku jeseni. 4.3. Razdelek 2 – Ohranjanje in upravljanje naravnih virov Skupni znesek zahtevanega povečanja odobritev plačil za razdelek 2 znaša 608,5 milijona EUR in je razčlenjen v skladu s spodnjim prikazom: Proračunska vrstica || Postavka || Plačila (v mio. EUR) 05 04 02 01 || Zaključek programa, ki se financira iz Usmerjevalnega oddelka Evropskega kmetijskega usmerjevalnega in jamstvenega sklada – Regije iz cilja 1 (2000 do 2006) || 95,916 05 04 02 02 || Zaključek posebnega programa za mir in spravo na Severnem Irskem ter v obmejnih okrajih Irske (2000–2006) || 2,189 05 04 05 01 || Programi za razvoj podeželja || 460,000 07 03 07 || LIFE+ (Finančni instrument za okolje (2007–2013)) || 10,000 11 06 12 || Evropski sklad za ribištvo (ESR) – Konvergenčni cilj || 33,995 11 06 13 || Evropski sklad za ribištvo (ESR) – Nekonvergenčen cilj || 6,390 Skupaj || 608,490 05 04 02 01 – Zaključek programa, ki se financira iz Usmerjevalnega oddelka Evropskega kmetijskega usmerjevalnega in jamstvenega sklada – Regije iz cilja 1 (2000 do 2006) (95,9 milijona EUR) Komisija je v predlogu spremembe proračuna št. 6/2012 ocenila, da je za zaključitev starih programov, zlasti na Portugalskem, potrebnih približno 110 milijonov EUR. Ker to povečanje leta 2012 ni bilo odobreno in odobritve plačil v okviru te proračunske vrstice za leto 2013 niso predvidene, Komisija predlaga povečanje v višini 95,9 milijona EUR. Razlika v primerjavi z lani ocenjenim zneskom se bo krila iz namenskih prejemkov. 05 04 02 02 – Zaključek posebnega programa za mir in spravo na Severnem Irskem ter v obmejnih okrajih Irske (2000–2006) (2,2 milijona EUR) Za zaključitev teh programov je potrebno povečanje. 05 04 05 01 – Programi za razvoj podeželja (460 milijonov EUR) Na podlagi najnovejše analize izvrševanja programov za razvoj podeželja, ki jo je opravila Komisija, je bila ocena potreb po sredstvih za plačila v okviru te vrstice popravljena navzgor. Zahtevki za plačilo, ki se navezujejo na zadnje četrtletje leta 2012, se prenesejo v proračun za leto 2013, in sicer v višini 4,7 milijarde EUR. To je približno 37 % razpoložljivih odobritev v proračunu za leto 2013, zato je za preostanek leta 2013 na voljo le še 7,8 milijarde EUR, kar nikakor ne zadostuje za kritje potreb ob koncu leta. Glede na prvo četrtletno izjavo o izdatkih in napovedi držav članic za obdobje do konca leta, ki so jih predložile januarja 2013, je mogoče pričakovati, da bodo potrebna sredstva za plačila znašala skupaj 14,7 milijarde EUR. Kar zadeva kohezijsko politiko, pa je Komisija na podlagi preteklih izkušenj popravila napovedi držav članic navzdol. Za prvo in drugo četrtletje je bilo uporabljeno znižanje za približno 20 %, za tretje četrtletje pa je bil za oceno obsega zahtevkov uporabljen dejanski prijavljeni znesek iz prejšnjih let, ki je relativno stabilen. Ob upoštevanju prej navedenega popravka napovedi držav članic, plačil v višini 101 milijona EUR v zvezi z neporavnanimi zahtevki iz leta 2012 in ocenjenih namenskih prejemkov v višini približno 200 milijonov EUR se za programe razvoja podeželja predlaga povečanje za 460 milijonov EUR. Brez tega povečanja ne bi bilo mogoče kriti vseh napovedi držav članic za tretje četrtletje leta 2013 in spoštovati plačilnih rokov, znesek plačil v letu 2014 pa bi bil še večji. 07 03 07 – LIFE+ (Finančni instrument za okolje (2007 –2013)) (10,0 milijona EUR) Leta 2012 se je izvrševanje odobritev plačil za program LIFE+ znatno povečalo, kar je znak, da je program zdaj v polnem teku. Med ponovnim pregledom potreb po sredstvih za plačila v letu 2013 je bilo potrjeno, da so potrebne dodatne odobritve plačil v primerjavi s proračunom za leto 2012, da bi se izvršila druga tranša plačil predhodnega financiranja in poravnala končna plačila, saj se bliža zaključek izvrševanja za več nepovratnih sredstev za ukrepe (običajno trajanje izvrševanja od 3 do 7 let). 11 06 12 – Evropski sklad za ribištvo (ESR) – Konvergenčni cilj (34,0 milijona EUR) Potrebe po sredstvih za plačila so bile ponovno ocenjene na podlagi najnovejše analize Komisije v zvezi z izvrševanjem Evropskega sklada za ribištvo. S to analizo je bila potrjena ocena potreb iz predloga proračuna za leto 2013. Kar zadeva kohezijsko politiko, je ta potreba še večja zaradi visokega deleža neporavnanih zahtevkov za plačilo ob koncu leta 2012 (ki predstavljajo 100 % odobritev v proračunu za leto 2013), ki jih bo treba kriti iz proračuna za leto 2013. Brez tega povečanja ne bi bilo mogoče poravnati dela zahtevkov za plačilo za leto 2013 in spoštovati plačilnih rokov, obseg plačil, ki bi jih bilo treba izvršiti v letu 2014, pa bi se še povečal. 11 06 13 – Evropski sklad za ribištvo (EFF) – Nekonvergenčen cilj (6,4 milijona EUR) Potrebe po sredstvih za plačila so bile ponovno ocenjene na podlagi najnovejše analize Komisije v zvezi z izvrševanjem Evropskega sklada za ribištvo. S to analizo je bila potrjena ocena potreb iz predloga proračuna za leto 2013. Kar zadeva kohezijsko politiko, je ta potreba še večja zaradi visokega deleža neporavnanih zahtevkov za plačilo ob koncu leta 2012 (ki predstavljajo 60 % odobritev v proračunu za leto 2013), ki jih bo treba kriti iz proračuna za leto 2013. Brez tega povečanja ne bi bilo mogoče poravnati dela zahtevkov za plačilo za leto 2013 in spoštovati plačilnih rokov, obseg plačil, ki bi jih bilo treba izvršiti v letu 2014, pa bi se še povečal. 4.4. Podrazdelek 3a – Svoboda, varnost in pravica Skupni znesek zahtevanega povečanja odobritev plačil za podrazdelek 3a znaša 128,35 milijona EUR in je razčlenjen v skladu s spodnjim prikazom: Proračunska vrstica || Postavka || Plačila (v mio. EUR) 18 02 04 || Schengenski informacijski sistem (SIS II) || 3,000 18 02 06 || Sklad za zunanje meje || 21,000 18 02 09 || Evropski sklad za vračanje || 27,000 18 03 03 || Evropski sklad za begunce || 30,000 18 03 05 || Evropska mreža migracij || 1,000 18 03 09 || Evropski sklad za vključevanje državljanov tretjih držav || 28,500 18 03 14 02 || Evropski azilni podporni urad – Prispevek k naslovu 3 || 1,500 18 03 17 || Pripravljalni ukrep – Omogočanje ponovne naselitve beguncev v izrednih razmerah || 0,650 18 05 08 || Preprečevanje, pripravljenost in obvladovanje posledic v zvezi s terorizmom || 2,000 18 05 09 || Preprečevanje kriminala in boj proti njemu || 12,500 18 08 01 || Prince – Območje svobode, varnosti in pravice || 1,200 Skupaj || 128,350 Solidarnost in upravljanje migracijskih tokov: 107,5 milijona EUR Povečanje odobritev plačil, ki se zahteva za štiri sklade v okviru splošnega programa Solidarnost in upravljanje migracijskih tokov (Sklad za zunanje meje, Evropski sklad za vračanje, Evropski sklad za vključevanje državljanov tretjih držav in Evropski sklad za begunce) ter za Evropsko mrežo migracij, zajema posodobljene ocene potreb po sredstvih za vmesna in končna plačila v zvezi z nepovratnimi sredstvi in javnimi naročili za leti 2011 in 2012, pa tudi za plačila predfinanciranja za javne razpise v letih 2012 in 2013. Ker so bila poleg tega nekatera plačila predfinanciranja prenesena iz leta 2012, je potreba po povečanju odobritev plačil v letu 2013 še večja. Zahtevani zneski so bili izračunani ob predpostavki, da bo v proračunu za leto 2013 trenutno obstoječa „schengenska rezerva“ odpravljena in bodo torej ustrezni zneski sproščeni. Varnost in varstvo svoboščin: 14,5 milijona EUR Povečanje odobritev plačil, ki se zahteva za vrstici Preprečevanje, pripravljenost in obvladovanje posledic v zvezi s terorizmom ter Preprečevanje kriminala in boj proti njemu, krije posodobljene ocene potreb po sredstvih za vmesna in končna plačila v zvezi z nepovratnimi sredstvi in javnimi naročili za leti 2011 in 2012, pa tudi za plačila predfinanciranja za javne razpise v letih 2012 in 2013. Zahtevani zneski so bili izračunani ob predpostavki, da bo „schengenska rezerva“ odpravljena in da bodo torej ustrezni zneski sproščeni. Drugi programi in ukrepi: 6,35 milijona EUR V ponovnem pregledu potreb po sredstvih za plačila za leto 2013, v katerem je bilo upoštevano tudi dejansko izvrševanje leta 2012, se je potrdila pravilnost ocen v predlogu proračuna glede zahtevkov za plačilo za Schengenski informacijski sistem (SIS II) ter Prince – Območje svobode, varnosti in pravice. Zahtevani znesek za SIS II je bil izračunan ob predpostavki, da bo rezerva v zvezi z napredkom programa in prenosom nalog na agencijo eu.LISA odpravljena in da bodo torej ustrezni zneski sproščeni. 4.5. Podrazdelek 3b – Državljanstvo Skupni znesek zahtevanega povečanja odobritev plačil za podrazdelek 3b znaša 15,15 milijona EUR in je razčlenjen v skladu s spodnjim prikazom: Proračunska vrstica || Postavka || Plačila (v mio. EUR) 09 02 06 || Pripravljalni ukrep – Erasmus za novinarje || 0,150 15 04 44 || Program Kultura (2007–2013) || 3,500 15 04 66 01 || Media 2007 – Program podpore za evropski avdiovizualni sektor || 2,500 17 03 06 || Ukrepi Unije na področju zdravja || 9,000 Skupaj || 15,150 Zahtevano povečanje odobritev plačil za podrazdelek 3b se navezuje na programe Kultura, Media in Zdravje. Za programa Kultura in Media je razlog predvsem pomanjkanje odobritev plačil v letu 2012, zaradi česar so bila plačila predfinanciranja prestavljena v leto 2013. Poleg tega končna poročila za program Media prihajajo hitreje, kot je bilo prvotno načrtovano, zaradi česar se projekti v okviru tega programa izvajajo hitreje. Poleg navedenega je zahtevano povečanje za program Zdravje skladno z visoko stopnjo izvrševanja v letu 2012, kar je dokaz absorpcijske zmogljivosti programa. 4.6. Razdelek 4 – EU kot globalni akter Skupni znesek zahtevanega povečanja odobritev plačil za razdelek 4 znaša 489,5 milijona EUR in je razčlenjen v skladu s spodnjim prikazom: Proračunska vrstica || Postavka || Plačila (v mio. EUR) 04 06 01 || Instrument za predpristopno pomoč (IPA) – Razvoj človeških virov || 35,500 13 05 02 || Instrument za predpristopno pomoč (IPA) – Oddelek za regionalni razvoj || 127,000 13 05 03 02 || Čezmejno sodelovanje (CBC) in sodelovanje držav kandidatk in potencialnih držav kandidatk v nadnacionalnih in medregionalnih programih sodelovanja v okviru strukturnih skladov – Prispevek iz razdelka 4 || 7,000 19 04 01 || Evropski instrument za demokracijo in človekove pravice (EIDHR) || 20,000 19 06 01 01 || Odziv in pripravljenost na krizne razmere (instrument za stabilnost) || 42,000 19 06 02 01 || Ukrepi na področju zmanjševanja tveganja in pripravljenosti v zvezi s kemičnimi, jedrskimi in biološkimi materiali ali dejavniki (instrument za stabilnost) || 6,000 19 06 03 || Medregionalni ukrepi na področju organiziranega kriminala, nedovoljene trgovine, zaščite kritične infrastrukture, groženj za javno zdravje in boja proti terorizmu (instrument za stabilnost) || 5,000 19 08 01 01 || Evropsko sosedstvo in partnerstvo – Finančno sodelovanje s sredozemskimi državami || 10,000 19 08 01 02 || Evropsko sosedstvo in partnerstvo – Finančna pomoč za Palestino, mirovni proces in UNRWA || 70,000 19 08 01 03 || Evropsko sosedstvo in partnerstvo – Finančno sodelovanje z vzhodno Evropo || 35,000 19 09 01 || Sodelovanje z državami v razvoju v Latinski Ameriki || 20,000 19 10 01 01 || Sodelovanje z državami v razvoju v Aziji || 10,000 20 02 03 || Pomoč za trgovino – Večstranske pobude || 2,000 21 03 01 || Nedržavni udeleženci v razvoju || 10,000 21 03 02 || Lokalni organi v razvoju || 7,000 21 05 02 || Svetovni sklad za boj proti aidsu, tuberkulozi in malariji (GFATM) || 5,000 21 06 02 || Odnosi z Južno Afriko || 10,000 22 02 07 01 || Regionalni in horizontalni programi || 22,000 23 02 01 || Humanitarna pomoč || 43,000 23 02 02 || Pomoč v hrani || 3,000 Skupaj || 489,500 Instrument za predpristopno pomoč (IPA): 191,5 milijona EUR Podlaga za povečanje odobritev plačil, ki se zahteva za programe IPA (Razvoj človeških virov, Regionalni razvoj, Čezmejno sodelovanje (CBC) ter Regionalni in horizontalni programi), je predvsem posledica velikega obsega neporavnanih zahtevkov za plačilo, prejetih leta 2012, in posodobljenih napovedi glede tovrstnih zahtevkov, ki bodo prejeti v letu 2013, pa tudi preprečevanja tveganja prenehanja odobritev za prevzem obveznosti po izteku pravila „n + 3“ glede na močno krčenje odobritev plačil v izglasovanem proračunu v primerjavi s predlogom proračuna. Zneski, ki se zahtevajo v tem predlogu spremembe proračuna, so bili izračunani ob predpostavki, da bodo odobrene dodatne odobritve plačil, ki so bile v PSP št. 1/2013 (Hrvaška) zahtevane za programe IPA (Razvoj podeželja ter Pomoč za prehod in vzpostavitev institucij). Evropski instrument sosedstva in partnerstva (ENPI): 115 milijonov EUR Povečanje odobritev plačil, ki se zahteva za Evropski instrument sosedstva in partnerstva (Sredozemske države, Palestina in vzhodna Evropa), je predvsem posledica močno zmanjšanih odobritev plačil za to proračunsko vrstico v izglasovanem proračunu v primerjavi s predlogom proračuna. Hkrati so bile po prenovi evropske sosedske politike in na podlagi dopolnilnega pisma št. 1/2012 v proračunih za leti 2011 in 2012 v zadevnih proračunskih vrsticah odobrene dodatne odobritve za prevzem obveznosti. V teh letih so bili uvedeni zlasti program SPRING (Support for partnership, reforms and inclusive growth – podpora partnerstvu, reformam in vključujoči rasti) ter spodbujevalni programi EaPIC (Eastern Partnership Integration and Cooperation – povezovanje in sodelovanje v okviru vzhodnega partnerstva). Ocena potrebnih odobritev plačil je bila posodobljena januarja 2013 v okviru rednih poročil ob koncu leta, ki jih pripravijo sedeži in delegacije. Sedanja ocena potreb v tem letu temelji na najbolj konservativnih zahtevah delegacij, poraba odobritev v okviru proračunskih vrstic za „sosedstvo“ pa je bila v preteklih dveh letih 100-odstotna. Brez dodatnega povečanja odobritev bodo za nekatere vrste plačil tekle zamudne obresti. Zamude pri drugih vrstah plačil, kot so velika plačila proračunske podpore, ne bi povzročile zamudnih obresti, temveč bi škodile občutljivim gospodarstvom partnerskih držav in našim političnim odnosom s temi državami. Finančni instrument za razvojno sodelovanje (DCI): 62,0 milijona EUR Glavni razlog za povečanje odobritev plačil, ki se zahteva za DCI (zlasti v zvezi z Latinsko Ameriko, Azijo in Južno Afriko, pa tudi za nedržavne udeležence in lokalne organe v razvoju), je pomanjkanje odobritev plačil v letu 2012, zaradi česar so bila plačila odložena. Posledično bodo odobritve plačil za nekatere programe po pričakovanjih izčrpane v tretjem četrtletju leta 2013. Zahtevano povečanje odobritev plačil za Svetovni sklad za boj proti aidsu, tuberkulozi in malariji je predvsem posledica dejstva, da bi morala raven plačil za prispevke v ta sklad ustrezati odobritvam. Instrument za stabilnost: 53,0 milijona EUR Povečanje odobritev plačil, ki se zahteva za instrument za stabilnost, gre večinoma pripisati pomanjkanju odobritev plačil v letu 2012, zaradi česar so bila odložena plačila v znesku 10 milijonov EUR. Poleg tega so bile odobritve plačil v izglasovanem proračunu za leto 2013 močno skrčene. Z zahtevanimi dodatnimi odobritvami plačil se bodo krile obstoječe pogodbene obveznosti do zunanjih partnerjev ter velik obseg obveznih predplačil. Evropski instrument za demokracijo in človekove pravice (EIDHR): 20,0 milijona EUR Glavni razlog za povečanje odobritev plačil, ki se zahteva za program Demokracija in človekove pravice, je pomanjkanje odobritev plačil v letu 2012, zaradi česar so bila plačila odložena. Posledično je bila stopnja izvrševanja plačil na začetku marca 2013 že 40-odstotna in obstaja tveganje, da bodo odobritve plačil za ta program v celoti porabljene v tretjem četrtletju leta 2013. Humanitarna pomoč: 46,0 milijona EUR Povečanje odobritev plačil, ki se zahteva za Humanitarno pomoč in Pomoč v hrani, je predvsem posledica dejstva, da je raven odobritev plačil v proračunu za leto 2013 za 80 milijonov EUR nižja od ravni odobritev za prevzem obveznosti, medtem ko je bila stopnja izvrševanja odobritev plačil vedno blizu 100 % odobritev za prevzem obveznosti. Poleg tega se je ob koncu leta 2012 povečala raven neporavnanih obveznosti. Posledično je bilo 34 % odobritev plačil v izglasovanem proračunu za leto 2013 izvršenih že v začetku marca 2013. Poleg navedenega bo v letu 2013 zaradi poslabšanja razmer na večjih kriznih območjih, kot so Mali, Sahel, Sirija in Afriški rog, morda ponovno treba uporabiti rezervo za nujno pomoč. Drugi programi in ukrepi: 2,0 milijona EUR Povečanje odobritev plačil, ki se zahteva za Pomoč za trgovino, je večinoma posledica dejstva, da so za izpolnjevanje obstoječih in prihodnjih obveznosti potrebne dodatne odobritve plačil v proračunu za leto 2013 in da so bile odobritve v izglasovanem proračunu glede na predlog proračuna močno zmanjšane. 5. Zaključek Med ponovnim pregledom potreb po sredstvih za plačila v proračunu za leto 2013 se je pokazal velik primanjkljaj pri odobritvah plačil, ki znaša 11,2 milijarde EUR. Po tem PSP št. 2/2013 naj bi sredstva v višini 14,8 milijona EUR, ki so še naprej na razpolago do zgornje meje za plačila, ki je v večletnem finančnem okviru določena za leto 2013, zadostovala za kritje potreb po sredstvih za plačila v zvezi z vrsto medsebojno povezanih vlog, ki bodo predložene za Solidarnostni sklad Evropske unije (EUSF). Komisija bo v kratkem predložila predlog spremembe proračuna, ki se bo nanašal na predlog za uporabo EUSF, s pridržkom potrditve upravičenosti. 6. Zbirna preglednica po razdelkih finančnega okvira Finančni okvir razdelek/podrazdelek || Spremenjeni finančni okvir 2013 || Proračun 2013 (vključno s PSP 1/2013) || PSP 2/2013 || Proračun 2013 (vključno s PSP 1–2/2013) OPO || OP || OPO || OP || OPO || OP || OPO || OP 1. TRAJNOSTNA RAST || || || || || || || || 1a. Konkurenčnost za rast in zaposlovanje || 15 670 000 000 || || 16 168 150 291 || 11 904 027 361 || || 982 600 734 || 16 168 150 291 || 12 886 628 095 razlika do zgornje meje || || || 1 849 709 || || || || 1 849 709 || 1b. Kohezija za rast in zaposlovanje || 54 974 000 000 || || 54 958 049 037 || 47 348 394 736 || || 9 001 150 000 || 54 958 049 037 || 56 349 544 736 razlika do zgornje meje || || || 15 950 963 || || || || 15 950 963 || Skupaj || 70 644 000 000 || || 71 126 199 328 || 59 252 422 097 || || 9 983 750 734 || 71 126 199 328 || 69 236 172 831 razlika do zgornje meje[4] || || || 17 800 672 || || || || 17 800 672 || 2. OHRANJANJE IN UPRAVLJANJE NARAVNIH VIROV || || || || || || || || Od tega odhodki, povezani s trgom, in neposredna plačila || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Skupaj || 61 310 000 000 || || 60 159 241 416 || 57 487 002 491 || || 608 490 470 || 60 159 241 416 || 58 095 492 961 razlika do zgornje meje || || || 1 150 758 584 || || || || 1 150 758 584 || 3. DRŽAVLJANSTVO, SVOBODA, VARNOST IN PRAVICA || || || || || || || || 3a. Svoboda, varnost in pravica || 1 703 000 000 || || 1 440 827 200 || 917 683 652 || || 128 350 000 || 1 440 827 200 || 1 046 033 652 razlika do zgornje meje || || || 262 172 800 || || || || 262 172 800 || 3b. Državljanstvo || 746 000 000 || || 738 364 000 || 639 099 615 || || 15 150 000 || 738 364 000 || 654 249 615 razlika do zgornje meje || || || 7 636 000 || || || || 7 636 000 || Skupaj || 2 449 000 000 || || 2 179 191 200 || 1 556 783 267 || || 143 500 000 || 2 179 191 200 || 1 700 283 267 razlika do zgornje meje || || || 269 808 800 || || || || 269 808 800 || 4. EU KOT GLOBALNI AKTER || 9 595 000 000 || || 9 583 118 711 || 6 409 414 260 || || 489 500 000 || 9 583 118 711 || 6 898 914 260 razlika do zgornje meje[5] || || || 275 996 289 || || || || 275 996 289 || 5. UPRAVA || 9 095 000 000 || || 8 430 690 740 || 8 430 365 740 || || || 8 430 690 740 || 8 430 365 740 razlika do zgornje meje[6] || || || 750 309 260 || || || || 750 309 260 || 6.NADOMESTILO || 75 000 000 || || 75 000 000 || 75 000 000 || || || 75 000 000 || 75 000 000 razlika do zgornje meje || || || || || || || || SKUPAJ || 153 168 000 000 || 144 285 000 000 || 151 553 441 395 || 133 210 987 855 || || 11 225 241 204 || 151 553 441 395 || 144 436 229 059 razlika do zgornje meje [7][8] || || || 2 464 673 605 || 11 240 012 145 || || || 2 464 673 605 || 14 770 941 [1] UL L 298, 26.10.2012, str. 1. [2] UL L 66, 8.3.2013, str. 1. [3] COM(2013) 156. [4] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru podrazdelka 1a (500 milijonov EUR). [5] Pri razliki v razdelku 4 za leto 2013 se ne upoštevajo odobritve, povezane z rezervo za nujno pomoč (264,1 milijona EUR). [6] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 86 milijonov EUR pri prispevkih osebja za pokojninsko shemo. [7] Pri skupni razliki do zgornje meje za obveznosti se ne upoštevajo odobritve, povezane Evropskim skladom za prilagoditev globalizaciji (500 milijonov EUR), rezervo za nujno pomoč (264,1 milijona EUR) in prispevki osebja za pokojninsko shemo (86 milijonov EUR). [8] Pri skupni zgornji meji za plačila se ne upoštevajo odobritve, povezane z rezervo za nujno pomoč (80 milijonov EUR) in prispevki osebja za pokojninsko shemo (86 milijonov EUR).